VS000865
Datum: 1986-02-16T01:00:00.000+01:00
datum_sodbe_i_stopnje: 1999-01-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 15500000 SIT
opombe: II Ips 485/2000. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Voznik tovornjaka.

## Škodni dogodek

Kot sopotnik se je poškodoval v prometni nesreči.

## Poškodba

Prelom medenice, prelom sklepne ponvice desnega kolčnega sklepa in rztrganina sečne poti.

## Telesne bolečine

3500000 SIT 4 tedne hude, 21 mesecev občasne hude, 2 do 4 tedne srednje hude, občasne srednje hude celotno obdobje zdravljenja, ki je trajalo 1 mesec in pol manj kot 2 leti.

#### Hospitalizacija

1 mesec in pol trajajoča nepokretnost; zdravljenje v bolnišnicah, različni operativni posegi (npr. širjenje sečne cevke in elektrostimulacija mišic medenične prepone).

#### Rehabilitacija

Terapije v zdraviliščih, fizioterapija.

#### Nevšečnosti med zdravljenjem

Odvisnost od pomoči drugih oseb ;hoja s pomočjo hodulje oz. bergel.

## Strah

500000 SIT Intenziven primarni strah, močan sekundarni strah neposredno po nesreči, ko je čakal pomoč in ni čutil nog in je bil nepokreten tudi ob prihodu v bolnišnico; strah zaradi posledic nezgode, kije prisoten še danes, saj se njegovo zdravstveno stanje z leti slabša in je pričakovati, da bo postal popolnoma nepokreten, potreben stalne nege in pomoči, slabšanje stanja pa bo vplivalo na njegovo krajšo življenjsko dobo.

## Zmanjšanje življenjske aktivnosti

10000000 SIT 100-odstotna invalidnost. Ker je tožnikova gibljivost v kolenih in kolkih omejena, ni sposoben za samostojno opravljanje osnovnih življenjskih potreb - oblačenje, slačenje, odvajanje vode in blata, zaradi česar potrebuje tujo pomoč, enako za nego in pri higienskih opravilih, ki so nujni in pogostejši zaradi uhajanja vode in delno tudi blata. Trajna posledica je tudi nezmožnost za normalno spolno življenje, zaradi česar ni reproduktivno sposoben. S staranjem je pričakovati slabšanje njegovega zdravstvenega stanja in je možno, da bo postal popolnoma nepokreten.

## Skaženost

1500000 SIT Tožnik po prometni nesreči šepa, zaradi česar pri hoji uporablja bergle in navzven daje vtis telesne hibe. Zaradi atrofije mišic je obseg njegove desne noge manjši od obsega leve noge.

---

ZOR člen 200, 203